Franz Beckenbauer

Franz Anton Beckenbauer (; føddur 11. september 1945, deyður 7. januar 2024) var týskur yrkisfótbóltsleikari og venjari.Franz Beckenbaur er deyður, in.fo, 8.01.2024

Tíðliga í fótbóltsyrkisleiðini fekk hann kelinavnið Der Kaiser ("Keisarin") vegna hansara vakra stíl, yvirræði og leiðaraevni á vøllinum, og eisini av tí at fornavn hansara "Franz" minnir um eysturríkskir keisarar. Hann verður av mongum mettur at vera ein av teimum bestu fótbóltsleikarunum í søguni. Ein fjøltáttaður leikari, ið byrjaði sum miðvallaleikari, men bleiv seinni kendur sum ein góður miðverjuleikari. Hann verður ofta sagdur at vera tann ið uppfann leiklutin hjá nútíðar sviparanum ella libero.
250px|thumb|left|Franz Beckenbauer í 1974.
Tvær ferðir varð hann útnevndur Ársins evropeiski fótbóltsleikari. Hann spældi 93 landsdystir fyri  Vesturtýskland og spældi í trimum heimsmeistaraskapum. Hann er annar av tveimum monnum, saman við brasilska Mário Zagallo, ið hevur vunnið heimsmeistaraskapin bæði sum leikari og venjari; hann lyfti HM-steypin sum liðskipari í 1974, og endurtók avreksverkið sum venjari í 1990. Hann var tann fyrsti liðskiparin, ið vann bæði HM og EM í fótbólti á altjóða støði og European Cup fyri feløg. Hann varð nevndur í Heimsliðið úr 20. øld (World Team of the 20th Century) í 1998, Dreymaliðið (FIFA World Cup Dream Team) í 2002, og í 2004 kom hann á FIFA 100 listan yvir heimsins bestu fótbóltsleikarar á lívi.

Altjóða mál
Mál og úrslit talva. Málini hjá Týsklandi vísast fyrst:

 #  Dagur  Vøllur   Mótstøðulið  Mál  Úrslit  Kapping 1.  23. mars 1966  Rotterdam, Niðurlond     3–1  4–2  Vinardystur 2.  23. mars 1966  Rotterdam, Niðurlond     4–2  4–2  Vinardystur 3.  4. mai 1966  Dublin, Lýðveldið Írland    2–0  4–0  Vinardystur 4.  12. juli 1966  Sheffield, Ongland     3–0  5–0  HM í fótbólti 1966 5.  12. juli 1966  Sheffield, Ongland     4–0  5–0  HM í fótbólti 1966 6.  23. juli 1966  Sheffield, Ongland     2–0  4–0  HM í fótbólti 1966 7.  25. juli 1966  Liverpool, Ongland     2–0  2–1  HM í fótbólti 1966 8.  1. juni 1968  Hanover, Týskland     1–0  1–0  Vinardystur 9.  14. juni 1970  León, Meksiko     1–2  3–2 (l.l.t.)  HM í fótbólti 1970 10.  22. november 1970  Athen, Grikkaland     3–1  3–1  Vinardystur 11.  22. juni 1971  Oslo, Noreg     3–0  7–1  Vinardystur 12.  30. juni 1971  Keypmannahavn, Danmark     3–1  3–1  Vinardystur 13.  12. mai 1973  Hamburg, Týskland     1–0  3–0  Vinardystur 14.  6. oktober 1976  Cardiff, Wales     1–0  2–0  Vinardystur

Ávísingar úteftir
Heimasíða: www.franzbeckenbauer.de 
Franz Beckenbauer, planetworldcup.com
Franz Beckenbauer er deyður, portal.fo, 9. jan. 2024
Týski fótbóltskeisarin er deyður, in.fo, 8. jan. 2024

 Keldur 

Bólkur:Týskir fótbóltsleikarar
Bólkur:FIFA 100
Bólkur:Føðingar í 1945
Bólkur:Andlát í 2024